b'\n_START_ARTICLE_\nAirbnb\n_START_SECTION_\nVeikla\n_START_PARAGRAPH_\nVykstantis bendravimas tarp nuomotoj\xc5\xb3 ir j\xc5\xb3 sve\xc4\x8di\xc5\xb3 yra neatsiejama \xc5\xa1ios kompanijos veiklos dalis. Pana\xc5\xa1iai veikia CouchSurfing, Booking.com ir kitos internetin\xc4\x97s platformos. Vartotojo paskyros ir buto nuomos skelbimo patalpinimas \xc4\xaf \xe2\x80\x9eAirbnb\xe2\x80\x9c sistem\xc4\x85 yra nemokamas. Atsiskaitymai u\xc5\xbe suteiktas b\xc5\xabsto nuomos paslaugas vyksta per \xe2\x80\x9eAirbnb\xe2\x80\x9c platform\xc4\x85, naudojant iOS, WatchOS, TvOS, Android. \xc4\xaemon\xc4\x97 veikia 190 \xc5\xa1ali\xc5\xb3. 2016 m. \xc4\xafmon\xc4\x97s vert\xc4\x97 siek\xc4\x97 30 milijard\xc5\xb3 JAV doleri\xc5\xb3.\n_START_SECTION_\nIstorija\n_START_PARAGRAPH_\nBi\xc4\x8diuliai Brian Chesky ir Joe Gebia 2007\xc2\xa0m. apsigyveno San Fransiske nuomojamame lofte. Jie suman\xc4\x97 \xc5\xa1iek tiek u\xc5\xbesidirbti tr\xc5\xabkstam\xc5\xb3 pinig\xc5\xb3, teikdami \xc5\xbemon\xc4\x97ms plot\xc4\x85 nakvynei ir pusry\xc4\x8dius. Verslo prad\xc5\xbeioje jie i\xc5\xa1nuomodavo savo svetain\xc4\x99 su dviem pripu\xc4\x8diamais \xc4\x8diu\xc5\xbeiniais, o rytais vai\xc5\xa1indavo savo paruo\xc5\xa1tais pusry\xc4\x8diais._NEWLINE_2008\xc2\xa0m. prisijung\xc4\x97 Nathan Blecharczyk. Kartu jie paleido tinklalap\xc4\xaf airbedandbreakfast.com (pa\xc5\xbeod\xc5\xbeiui liet. pripu\xc4\x8diamas \xc4\x8diu\xc5\xbeinys ir pusry\xc4\x8diai). Verslo prad\xc5\xbei\xc4\x85 finansavo verslo inkubatorius Y Combinator. Sukurtame trumpalaik\xc4\x97s nuomos tinklalapyje savo kontaktinius duomenis gal\xc4\x97jo skelbti pana\xc5\xa1ias paslaugas teikiantys \xc5\xbemon\xc4\x97s. \xc5\xbdmon\xc4\x97s d\xc4\x97jo savo skelbimus, o ie\xc5\xa1kantys nakvyn\xc4\x97s juos susirasdavo suved\xc4\x99 \xc4\xaf paie\xc5\xa1kos lang\xc4\x85 norimo miesto pavadinim\xc4\x85. Ilgainiui buvo ie\xc5\xa1komi ar nuomojami ne tik papras\xc4\x8diausi butai, bet ir pilys ar net priva\xc4\x8dios salos. Tais pa\xc4\x8diais metais kompanija sutrumpino savo svetain\xc4\x97s pavadinim\xc4\x85 \xc4\xaf airbnb.com.\n_START_SECTION_\nLietuvoje\n_START_PARAGRAPH_\nLietuvoje \xe2\x80\x9eAirbnb\xe2\x80\x9c bendruomen\xc4\x97 savo paslaugas si\xc5\xablo ne tik did\xc5\xbeiuosiuose miestuose. S\xc4\x85lygos \xc5\xbemon\xc4\x97ms, nusprendusiems laisv\xc4\x85 b\xc5\xabsto plot\xc4\x85 si\xc5\xablyti turistams, yra pakankamai geros. Galima i\xc5\xa1siimti verslo liudijim\xc4\x85 gyvenam\xc5\xb3j\xc5\xb3 patalp\xc5\xb3 nuomai, neteikiant apgyvendinimo paslaug\xc5\xb3.'